Annie og jeg

Annie og jeg (originaltittel: Annie Hall) er en amerikansk dramafilm og romantisk komedie fra 1977 regissert av Woody Allen. Hovedrollene spilles av Woody Allen og Diane Keaton. Filmen ble belønnet med fire Oscar, inkludert Beste film.

Annie og jeg ble meget godt mottatt av filmkritikerne og ble også en publikumssuksess. Den ble belønnet med fire Oscar (inkludert for Beste film), fem BAFTA og en Golden Globe. Den ble også tildelt hver sin pris fra Directors Guild of America og Writers Guild of America.http://www.imdb.com/title/tt0075686/awards

Filmen er i Norge også kjent under tittelen Jeg og Annie - en nervøs romanse.Filmgrid 

 Handling 
Alvy er en vellykket jødisk komiker i New York, men beskriver samtidig livet som delt mellom ”the miserable and the horrible.” Etter 15 år med psykoanalyse og to mislykkede ekteskap, opplever Alvy Singer igjen den store kjærligheten da hans venn og manager introduserer ham for den vakre og overspente Annie Hall. Annie er like forvirret og forvirrende som han selv.

 Om filmen 
Filmkritikerne
Annie og jeg ble meget godt mottatt av filmanmelderne, noe som gjenspeiles i at den har fått så mye som 93 % på Rotten Tomatoes. Den amerikanske filmkritikeren Roger Ebert gav den nesten toppscore og skrev blant annet at: «The movie dares to go into this material a little more seriously and cohesively than is usually the case in an Allen film. Annie Hall is a comedy, yes, and there are moments in it as funny as anything Woody has done, but the movie represents a growth on Allen's part». I 2002 plasserte Ebert den på sin liste over «Great Movies».

VGs anmelder gav den terningkast fem.VG - VGs filmbarometer (08.03.1978, s.38) Norsk filminstitutt skrev følgende: «Som i så mange av sine filmer bruker regissør og hovedrolleinnehaver Woody Allen seg selv som utgangspunkt. I denne komedien kretser han om forhold og skilsmisse og menneskelig og kunstnerisk utfoldelse blant intellektuelle i New York. Den er også full av fabuleringer rundt mennesker i en medieverden. Filmen viser oss et ærlig og humoristisk bilde av fallgropene i et moderne forhold».

I 1992 ble filmen funnet betydningsfull nok ("culturally, historically, or aesthetically significant") av USAs Library of Congress til å bli bevart av deres National Film Registry.The Prescott Courier - Dec 7, 1992 I 2000 lagde Det amerikanske filminstituttet flere lister (inndelt etter sjanger) over det de mente var de 100 mest betydningsfulle filmene på 1900-tallet. På listen «100 LAUGHS» havnet Annie og jeg på fjerdeplass.http://www.afi.com/100years/laughs.aspx Den havnet på en 35.-plass på deres liste over tidenes film (alle kategorier).http://www.afi.com/100Years/movies10.aspx

Publikum
Filmen innbrakte $38,2 millioner på amerikanske kinoer og 5,2 millioner kroner i Sverige.IMDb business Filmens produksjonskostnader var på ca $4 millioner.

Trivia
Sigourney Weavers hadde sin filmdebut i denne.

 Rollebesetning 
 Woody Allen – Alvy Singer
 Diane Keaton – Annie Hall
 Tony Roberts – Rob
 Carol Kane – Allison Portchnik
 Paul Simon – Tony Lacey
 Shelley Duvall – Pam
 Janet Margolin – Robin
 Colleen Dewhurst – Mrs. Hall Christopher Walken – Duane Hall
 Jeff Goldblum – LA party guy on phone
 Sigourney Weaver – Alvys date
 Beverly D'Angelo – TV show actress
 Shelley Hack – shallow street girl
 John Glover – Annie's actor ex-boyfriend
 Laurie Bird – Tony Laceys venninne

 Priser 
For priser og nominasjoner, se IMDb awards

 Referanser 

 Eksterne lenker 


Kategori:Filmer fra 1977
Kategori:Dramakomedier fra USA
Kategori:Oscar for beste film
Kategori:Filmer basert på bøker
Kategori:Romantiske komedier fra USA
Kategori:Filmer regissert av Woody Allen
Kategori:Engelskspråklige filmer
Kategori:Filmer bevart i USAs nasjonale filmregister
Kategori:Filmer om psykiatri
Kategori:Bodilprisen for beste amerikanske film